برزیل-ده گون عرضینده یئنی نوع کروناویروسون تؤرتدیگی فسادلاردان اؤلن‌لرین سایی 904 نفر آرتا‌راق 35 مین 930 نفره چاتیب.
بو باره‌ده برزیل ساغلیق ناظیرلیگی‌نین رسمی راپوروندا بیلدیریلیب.
گونده‌لیک ناظیرلیگین سون راپورونا گؤره، 27 مین 75 یئنی کروناویروسا یولوخما فاکتی آشکار اولونوب، اونلارین عمومی سایی 672 مین 846-یا چاتیب. عینی زاماندا، ساغا‌لانان‌لارین سایی 10 مین 209 نفر آرتا‌راق 277 مین 149 نفره چاتیب.
اؤلکه‌ده اینفکسیونونون یاییلما مرکزی سان پاولو ایالتی و اونون عینی آدلی پایتاختی‌دیر.
